Digora
Digora (rus. Дигора, oset. Дигорæ) – miestas Rusijoje, Šiaurės Osetijoje, prie Ursdono upės, 52 km į šiaurės vakarus nuo Vladikaukazo, 12 km nuo Ardono; rajono centras. Maisto pramonė, citrinų rūgšties gamyba. Yra revoliucionieriaus G. A. Cagolovo namas-muziejus. Veikia osetinų stačiatikių cerkvė, yra Kristaus paminklas. 2010 m. 95,7 % Digoros gyventojų buvo osetinai, 1,8 % – rusai, 0,6 % – lezginai.